ansvar
        
         (moralfilosofi)
Store norske leksikon,Religion og filosofi,Filosofiens fagdisipliner,Etikk og moralfilosofi
Ansvar er en forpliktelse til å stå til rette for, gjøre rede for eller bære utgiftene for noe. Man skjelner gjerne mellom juridisk og moralsk ansvar.
Juridisk ansvar vil si å bære følgene av skadegjørende handlinger eller unnlatelser, særlig i form av straff eller erstatningsplikt. Det kalles også ansvarlighet. Det er mulig å kontrahere vekk juridisk ansvar. Det kalles da ansvarsfraskrivelse.Moralsk ansvar innebærer forpliktelsen til å forsvare eller rettferdiggjøre handlinger under henvisning til en moralsk norm, regel eller autoritet, for eksempel samvittigheten.Den handlende har skyld og kan lastes for en handling man har moralsk ansvar for, om handlingen er urett. Er handlingen god og rett, kan den moralsk ansvarlige ha rett til eller krav på anerkjennelse (ros).Et hovedproblem i etikken er hvorvidt moralsk ansvar forutsetter viljesfrihet. Påtvungne eller «ufrie» handlinger synes verken å medføre ansvar eller skyld. Les mer i Store norske leksikon etikk viljesfrihet  ansvarlighet – jus  ansvarsfraskrivelse – jus